Kvartfinalen blev det nærmeste danskerne kom medaljer - men så var det også slut. Det sørgede Belgien for. Efter uafgjort torsdag formiddag i foursome, skulle det afgøres i de fem singler. Her kom de rutinerede danskere Sara Monberg, Charlotte Kring Lorentzen og Therese Kølbæk til kort. De tre collegespillere tabte alle deres singler. Og så hjalp det ikke stort, at de to juniorer Daisy Nielsen og Nicole Broch Larsen vandt deres singler. Med cifrene 4-3 gik Belgien i semifinalen, mens Danmark kan se frem til en trøstematch mod England fredag.

Opsummering:
Det bliver heller ikke i denne omgang, at det danske kvindelandshold i golf får medaljer med hjem. Det skriver golf.dk.